ddrg/super_eurlex huggingface dataset:
Úradný vestník L 267 , 17/10/2003 S. 0009 - 0009



Nariadenie Komisie (ES) č. 1822/2003 zo 16. októbra 2003, ktorým sa mení a dopĺňa nariadenie (ES) č. 2760/98 o vykonávaní programu cezhraničnej spolupráce v rámci programu Phare KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3906/89 z 18. decembra 1989 o hospodárskej pomoci niektorým krajinám strednej a východnej Európy [1], naposledy zmenené a doplnené nariadením (ES) č. 807/2003 [2], a najmä na jeho článok 8, keďže: (1) Európska Rada v Kodani z 12. a 13. decembra 2002 uzavrela prístupové rokovania s Cyprusom, Českou republikou, Estónskom, Litvou, Lotyšskom, Maďarskom, Maltou, Poľskom, Slovenskom a Slovinskom a stanovila dátum pristúpenia na 1. mája 2004. Z tohto dôvodu by mali byť tieto pristupujúce krajiny vyňaté zo zoznamu hraníc, na ktoré sa vzťahuje program Phare o cezhraničnej spolupráci. (2) Európska Rada v Kodani prijala cestné mapy pre Bulharsko a Rumunsko s cieľom podporiť úsilie týchto dvoch krajín uchádzajúcich sa o vstup do Európskej únie, aby tak dosiahli ciele pristúpenia do Európskej únie v roku 2007. (3) Oznámenie Komisie z 1. júla 2003 o príprave nového nástroja susedstva [3] navrhuje na obdobie rokov 2004 až 2006 zavedenie programu susedstva, ktorý sa vzťahuje na vonkajšie hranice rozšírenej únie. V dôsledku toho by sa mali bulharské a rumunské hranice s krajinami, ktoré nie sú žiadateľmi, zahrnúť do zoznamu hraníc oprávnených na tento program. (4) Nariadenie Komisie (ES) č. 2760/98 [4], naposledy zmenené a doplnené nariadením (ES) č. 1596/2002 [5], uvažuje o rozšírení programu Phare o cezhraničnej spolupráci na hranice s inými susednými krajinami, ktoré využívajú iné podporné programy spoločenstva; je vhodné rozšíriť program Phare o cezhraničnej spolupráci tiež o bulharské hranice s Tureckom. (5) Nariadenie (ES) č. 2760/98 by sa malo preto príslušne zmeniť a doplniť. (6) Opatrenia stanovené v tomto nariadení sú v súlade so stanoviskom Výboru pre hospodársku reštrukturalizáciu v niektorých krajinách strednej a východnej Európy, PRIJALA TOTO NARIADENIE: Článok 1 Článok 2 ods. 1 nariadenia (ES) č. 2760/98 sa nahrádza týmto: "1. Hranice oprávnené na program sú medzi a) Rumunskom a Maďarskom, Rumunskom a Bulharskom, Rumunskom a Ukrajinou, Rumunskom a Moldavskom, Rumunskom a Srbskom a Čiernou Horou; b) Bulharskom a Gréckom, Bulharskom a Rumunskom, Bulharskom a Tureckom, Bulharskom a Bývalou juhoslovanskou republikou Macedónsko, Bulharskom a Srbskom a Čiernou Horou." Článok 2 Toto nariadenie nadobúda účinnosť 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. októbra 2003 Za Komisiu Günter Verheugen člen Komisie [1] Ú. v. ES L 375, 23.12.1989, s. 11. [2] Ú. v. EÚ L 122, 16.5.2003, s. 36. [3] COM(2003) 393 konečná verzia. [4] Ú. v. ES L 345, 19.12.1998, s. 49. [5] Ú. v. ES L 240, 7.9.2002, s. 33. --------------------------------------------------
Úradný vestník L 342 , 30/12/2003 S. 0010 - 0010



Nariadenie Komisie (ES) č. 2306/2003 z 29. decembra 2003, ktorým sa mení a dopĺňa nariadenie (ES) č. 280/98 o odchýlke z určitých ustanovení nariadenia Rady (ES) č. 2597/97, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko vyrábané vo Fínsku a Švédsku KOMISIA EURÓPSKÝCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pristúpení Rakúska, Fínska a Švédska, a najmä na jeho článok 149 ods. 1, keďže: (1) Nariadenie Rady (ES) č. 2596/97 z 18. decembra 1997 o predĺžení obdobia ustanoveného v článku 149 ods. 1 Aktu o pristúpení Rakúska, Fínska a Švédska [1] predlžuje obdobie, v ktorom sa majú prijať prechodné opatrenia uľahčujúce prechod od predpisov platných v čase pristúpenia v Rakúsku, Fínsku a Švédsku k predpisom o spoločnej organizácii trhu. Vzhľadom na požiadavky týkajúce sa obsahu tuku konzumného mlieka vyrábaného vo Fínsku a Švédsku sa toto obdobie predĺžilo do 30. apríla 2009. (2) Vykonávacie predpisy ustanovené nariadením (ES) č. 280/98 [2] by sa preto mali primerane tomu predĺžiť. (3) Nariadenie (ES) č. 280/98 by sa malo vhodne zmeniť a doplniť. (4) Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 1 nariadenia (ES) č. 280/98 sa údaj "31. december 2003" nahradí údajom "30. apríl 2009". Článok 2 Toto nariadenie nadobúda účinnosť 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. decembra 2003 Za Komisiu Franz Fischler člen Komisie [1] Ú. v. ES L 351, 23.12.1997, s. 12. Ńariadenie naposledy zmenené a doplnené nariadením (ES) č. 1805/2003 (Ú. v. EÚ L 265, 16.10.2003, s. 5). [2] Ú. v. ES L 28, 4.2.1998, s. 3. Nariadenie naposledy zmenené a doplnené nariadením (ES) č. 169/2000 (Ú. v. ES L 21, 26.1.2000, s. 10). --------------------------------------------------
Úradný vestník L 294 , 12/11/2003 S. 0005 - 0006



Nariadenie Komisie (ES) č. 1979/2003 z 11. novembra 2003, ktorým sa dopĺňa príloha k nariadeniu (ES) č. 2400/96 (Westlandse druif, Alcachofa de Benicarló alebo Carxofa de Benicarló a Marrone di San Zeno) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením (ES) č. 806/2003 [2], najmä na jeho článok 6 ods. 3 a ods. 4, keďže: (1) V súlade s článkom 5 nariadenia (EHS) č. 2081/92 Holandsko zaslalo Komisii žiadosť o registráciu názvu "Westlandse druif" ako zemepisného označenia; Španielsko zaslalo Komisii žiadosť o registráciu názvu "Alcachofa de Benicarló" alebo "Carxofa de Benicarló" ako označenia pôvodu a Taliansko žiadosť o registráciu názvu "Marrone di San Zeno" ako označenie pôvodu. (2) V súlade s článkom 6 ods. 1 nariadenia (EHS) č. 2081/92 bolo uznané, že žiadosti spĺňajú požiadavky ustanovené v nariadení a najmä že obsahujú všetky informácie požadované podľa jeho článku 4. (3) Po uverejnení troch názvov uvedených v prílohe k tomuto nariadeniu v Úradnom vestníku Európskej únie [3] neboli Komisii doručené žiadne námietky voči nim podľa článku 7 uvedeného nariadenia. (4) Tieto tri názvy by sa preto mali doplniť do Registra chránených označení pôvodu a chránených zemepisných označení a preto by mali byť chránené v rámci spoločenstva ako chránené označenia pôvodu alebo chránené zemepisné označenia. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1665/2003 [5], PRIJALA TOTO NARIADENIE: Článok 1 Tri názvy v prílohe k tomuto nariadeniu sa týmto dopĺňajú do nariadenia (ES) č. 2400/96 a do Registra chránených označení pôvodu a chránených zemepisných označení podľa článku 6 ods. 3 nariadenia (EHS) č. 2081/92 ako chránené označenia pôvodu (CHOP) alebo chránené zemepisné označenia (CHZO). Článok 2 Toto nariadenie nadobúda účinnosť 20. deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. októbra 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 122, 16.5.2003, s. 1. [3] Ú. v. ES C 40, 19.2.2003, s. 5 (Westlandse druif).Ú. v. ES C 40, 19.2.2003, s. 7 (Alcachofa de Benicarló alebo Carxofa de Benicarló).Ú. v. ES C 45, 25.2.2003, s. 2 (Marrone di San Zeno). [4] Ú. v. ES L 327, 18.12.1996, s. 11. [5] Ú. v. ES L 235, 23.9.2003, s. 6. -------------------------------------------------- PRÍLOHA PRODUKTY UVEDENÉ V PRÍLOHE I K ZMLUVE O ES, KTORÉ SÚ URČENÉ NA ĽUDSKÚ SPOTREBU Ovocie, zelenina a obilniny HOLANDSKO Westlandse druif (CHZO) ŠPANIELSKO Alcachofa de Benicarló alebo Carxofa de Benicarló (CHOP) TALIANSKO Marrone di San Zeno (CHOP) --------------------------------------------------
Úradný vestník L 087 , 25/03/2004 S. 0012 - 0012



Nariadenie Komisie (ES) č. 545/2004 z 24. marca 2004, ktorým sa mení a dopĺňa nariadenie Rady (ES) č. 32/2000 na základe zmien a doplnkov nariadenia Rady (EHS) č. 2658/87 o colnej a štatistickej nomenklatúre a Spoločnom colnom sadzobníku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 32/2000 zo 17. decembra 1999 o otvorení a ustanovení správy colných kvót konsolidovaných v GATT a niektorých iných colných kvót spoločenstva, ktorým sa ustanovujú podrobné pravidlá úpravy kvót a zrušuje nariadenie (ES) č. 1808/95 [1], a najmä na jeho článok 9 ods. 1 písm. a); keďže: (1) nariadením Komisie (ES) č. 1789/2003 z 11. septembra 2003, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a Spoločnom colnom sadzobníku [2], sa zmenili a doplnili číselné znaky kombinovanej nomenklatúry pre určité výrobky príloh I a IV k nariadeniu (ES) č. 32/2000. Tieto prílohy by sa preto mali príslušne zmeniť a doplniť; (2) toto nariadenie by sa malo uplatňovať odo dňa nadobudnutia účinnosti nariadenia (ES) č. 1789/2003; (3) opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Nariadenie (ES) č. 32/2000 sa mení a dopĺňa takto: 1. V prílohe I sa číselný znak pre sériové číslo 09.0048 v druhom stĺpci nahrádza číselným znakom "ex03042094". 2. Príloha IV sa mení a dopĺňa takto: a) číselné znaky pre sériové číslo 09.0104 sa menia a dopĺňajú takto: i) v stĺpci "Číselný znak KN" sa číselné znaky "481820" až "48239090", ako aj text týkajúci sa kapitoly 48 v stĺpci "Opis", vypúšťajú; ii) číselný znak "ex91139090" sa nahrádza číselným znakom "ex91139080"; b) pre sériové číslo 09.0106 sa v stĺpci "Číselný znak KN" číselný znak "62171700" nahrádza číselným znakom "62171000". c) číselné znaky pre sériové číslo 09.0104 sa menia a dopĺňajú takto: i) číselné znaky "4818201010" až "4823909020" sa vypúšťajú; ii) v stĺpci "Kód TARIC" sa pre číselný znak "71171999" vkladá číslo "10"; iii) číselný znak "9113909010" sa nahrádza číselným znakom "9113908011". Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Uplatňuje sa od 1. januára 2004. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 24. marca 2004 Za Komisiu Frederik Bolkestein člen Komisie [1] Ú. v. ES L 5, 8.1.2000, s. 1. Nariadenie naposledy zmenené a doplnené nariadením Komisie (ES) č. 384/2003 (Ú. v. EÚ L 55, 1.3.2003, s. 15). [2] Ú. v. EÚ L 281, 30.10.2003, s. 1. --------------------------------------------------
Úradný vestník L 094 , 31/03/2004 S. 0042 - 0042



Nariadenie Komisie (ES) č. 597/2004 z 30. marca 2004, ktorým sa ustanovuje výnimka z nariadenia (ES) č. 174/1999 a ktorým sa uvedené nariadenie mení a dopĺňa, pokiaľ ide o vývozné licencie pre sušené mlieko vyvážané do Dominikánskej republiky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], a predovšetkým na jeho článok 30 ods. 1, keďže: (1) Článok 20a nariadenia Komisie (ES) č. 174/1999 z 26. januára 1999, ktorým sa stanovujú osobitné podrobné pravidlá pre uplatnenie nariadenia Rady (EHS) č. 804/68, pokiaľ ide o vývozné licencie a vývozné náhrady v prípade mlieka a mliečnych výrobkov [2], stanovuje pravidlá pre správu kvót sušeného mlieka na vývoz do Dominikánskej republiky podľa Memoranda o porozumení medzi Európskym spoločenstvom a Dominikánskou republikou, ktoré boli schválené rozhodnutím Rady 98/486/ES [3]. (2) Aby prevádzkovatelia z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska mohli požiadať o vývozné licencie pre kvóty na vývoz do Dominikánskej republiky na obdobie od 1. júla 2004 do 30. júna 2005, obdobie podávania žiadostí by sa malo odložiť. (3) Aby sa zabezpečila presnejšia kontrola vyvážaných výrobkov a minimalizovalo sa riziko špekulácií, vývozné licencie vydané v súlade s článkom 20a, ods. 12, nariadenia (ES) č. 174/1999 by mali platiť iba pre kód výrobku, pre ktorý boli vydané. Výnimky stanovené v článku 5, ods. 2 a 3, by sa preto nemali ďalej vzťahovať na licencie vydané od budúceho kvotačného roka. (4) Nariadenie (ES) č. 174/1999 by sa preto malo primerane zmeniť a doplniť. (5) Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Odlišne od článku 20a ods. 7, nariadenia (ES) č. 174/1999, na obdobie od 1. júla 2004 do 30. júna 2005 sa majú žiadosti o licencie podávať od 10. do 15. mája 2004. Článok 2 V článku 20a nariadenia (ES) č. 174/1999 sa odsek 17 nahrádza takto: "17. Uplatňuje sa kapitola 1 s výnimkou článku 5 ods. 2 a 3 a článkov 6, 9 a 10." Článok 3 Toto nariadenie nadobúda účinnosť deň nasledujúci po dni jeho uverejnenia v Úradnom vestníku Európskej únie Článok 2 sa však bude vzťahovať iba na vývozné licencie vydané od 1. júna 2004. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 30. marca 2004 Za Komisiu Franz Fischler člen Komisie [1] Ú. v. ES L 160, 26.6.1999, s. 48. Nariadenie naposledy zmenené a doplnené nariadením Komisie (ES) č. 186/2004 (Ú. v. EÚ L 29, 3.2.2004, s. 6). [2] Ú. v. ES L 20, 27.1.1999, s. 8. Nariadenie naposledy zmenené a doplnené nariadením (ES) č. 1948/2003 (Ú. v. EÚ L 287, 5.11.2003, s. 13). [3] Ú. v. ES L 218, 06.08.1998, s. 45. --------------------------------------------------
Úradný vestník L 097 , 01/04/2004 S. 0034 - 0038



Nariadenie Komisie (ES) č. 604/2004 z 29. marca 2004 o oznamovaní informácií o tabaku počnúc úrodou v roku 2000 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom [1], naposledy zmenené a doplnené nariadením (ES) č. 2319/2003 [2], najmä na jeho článok 21, keďže: (1) nariadenie Komisie (ES) č. 2636/1999 zo 14. decembra 1999 o oznamovaní informácií o tabaku počnúc úrodou v roku 2000, ktorým sa ruší nariadenie (EHS) č. 1771/93 [3], sa viackrát podstatne zmenilo a doplnilo [4]. Spomínané nariadenie by sa záujme jednoznačnosti a racionálnosti malo kodifikovať; (2) zapísať by sa mali informácie, ktoré sa majú oznamovať podľa nariadenia (EHS) č. 2075/92 a predpisy, ktoré sa majú prijať na jeho uplatňovanie; (3) v záujme efektívneho spravovania by sa tieto informácie mali zhromažďovať a mali by sa určiť termíny na ich predkladanie; (4) opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre tabak, PRIJALA TOTO NARIADENIE: Článok 1 Členské štáty oznamujú informácie uvedené v prílohách I, II a III v súlade s lehotami, ktoré sa uvádzajú v týchto prílohách. Informácie sa poskytujú za každú úrodu a za každú skupinu odrôd. Článok 2 Členské štáty prijmú opatrenia potrebné na to, aby sa zabezpečilo, že príslušní hospodárski prevádzkovatelia im budú požadované informácie poskytovať v príslušných lehotách. Článok 3 Informácie o zásobách, ktoré uchovávajú prvospracovateľské podniky, sa oznamujú v súlade s prílohou III. Článok 4 Nariadenie (ES) č. 2636/1999 sa ruší. Odkazy na zrušené nariadenie sa považujú za odkazy na toto nariadenie a vykladajú sa v súlade s korelačnou tabuľkou v prílohe V. Článok 5 Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. marca 2004 Za Komisiu predseda Romano Prodi [1] Ú. v. ES L 215, 30.7.1992, s. 70. [2] Ú. v. ES L 345, 31.12.2003, s. 17. [3] Ú. v. ES L 323, 15.12.1999, s. 4. [4] Pozri prílohu IV. -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II +++++ TIFF +++++ -------------------------------------------------- PRÍLOHA III +++++ TIFF +++++ -------------------------------------------------- PRÍLOHA IV Zrušené rozhodnutie a jeho neskoršie zmeny a doplnky Nariadenie Komisie (ES) č. 2636/1999 | (Ú. v. ES L 323, 15. 12.1999, s. 4) | Nariadenie Komisie (ES) č. 1639/2000 | (Ú. v. ES L 187, 26. 7. 2000, s. 39) | Nariadenie Komisie (ES) č. 384/2001 | (Ú. v. ES L 57, 27. 2. 2001, s. 16). | -------------------------------------------------- PRÍLOHA V KORELAČNÁ TABUĽKA Nariadenie (ES) č. 2636/1999 | Toto nariadenie | Články 1, 2 a 3 | Články 1, 2 a 3 | Článok 4 | – | – | Článok 4 | Článok 5 | Článok 5 | Prílohy I, II a III | Prílohy I, II a III | – | Príloha IV | – | Príloha V | --------------------------------------------------
Úradný vestník L 104 , 08/04/2004 S. 0043 - 0043



Nariadenie Komisie (ES) č. 652/2004 zo 7. apríla 2004, ktorým sa opravuje nariadenie (ES) č. 362/2004, ktorým sa otvára preferenčná colná kvóta pre dovoz surového trstinového cukru s pôvodom v krajinách AKT na účely zásobovania cukrovarov počas obdobia od 1. marca do 30. júna 2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhov v sektore cukru [1], a najmä na jeho článok 39 ods. 6, keďže: (1) v nariadení Komisie (ES) č. 362/2004 [2] sa vyskytla chyba v sériovom čísle otvorenej kvóty, ktoré sa líši od čísla, ktoré už bolo stanovené pre všetky osobitné preferenčné kvóty pre cukor na hospodárske roky 2003/04 až 2005/06 v druhom odseku článku 16 nariadenia Komisie (ES) č. 1159/2003 z 30. júna 2003, ktorým sa ustanovujú podrobné vykonávacie pravidlá pre dovoz trstinového cukru v rámci určitých colných kvót a preferenčných dohôd na hospodárske roky 2003/04, 2004/05 a 2005/06, a ktorým sa menia a dopĺňajú nariadenia (ES) č. 1464/95 a (ES) č. 779/96 [3]; (2) nariadenie (ES) č. 362/2004 by sa preto s účinnosťou odo dňa, keď sa stalo uplatniteľným, malo zmeniť a doplniť tak, že sa vypustí odkaz na sériové číslo; (3) opatrenia stanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 Druhý odsek článku 1 nariadenia (ES) č. 362/2004 sa týmto vypúšťa. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Bude sa uplatňovať od 1. marca 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. apríla 2004 Za Komisiu Franz Fischler člen Komisie [1] Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 39/2004 (Ú. v. ES L 6, 10.1.2004, s. 16). [2] Ú. v. ES L 63, 28.2.2004, s. 18. [3] Ú. v. ES L 162, 1.7.2003, s. 25. Nariadenie naposledy zmenené a doplnené nariadením (ES) č. 96/2004 (Ú. v. ES L 15, 22.1.2004, s. 3). --------------------------------------------------
Úradný vestník L 111 , 17/04/2004 S. 0023 - 0023



Nariadenie Komisie (ES) č. 710/2004 zo 16. apríla 2004, ktorým sa ustanovuje výnimka z nariadenia (ES) č. 780/2003, pokiaľ ide o colnú subkvótu pre mrazené mäso hovädzieho dobytka, na ktoré sa vzťahuje číselný znak KN 0202, a produkty, na ktoré sa vzťahuje číselný znak KN 02062991 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom, [1] najmä na jeho prvý pododsek článku 32 ods. 1, keďže: (1) nariadením Komisie (ES) č. 780/2003 [2] sa otvorila colná subkvóta II na 34450 ton určitého mrazeného mäsa hovädzieho dobytka, s poradovým číslom 09.4003, na obdobie od 1. júla 2003 do 30. júna 2004 rozdelené do dvoch polročných období, a taktiež sa ním stanovila správa tejto colnej kvóty; (2) s cieľom umožniť subjektom usadeným v Českej republike, Estónsku, na Cypre, v Lotyšsku, Litve, Maďarsku, na Malte, v Poľsku, Slovinsku a na Slovensku, aby od 1. mája 2004 využívali subkvótu II, boli disponibilné množstvá na obdobie subkvóty od 1. januára do 30. júna 2004 rozdelené do dvoch tranží pro rata temporis podľa nariadenia Komisie (ES) č. 2341/2003. [3] Podľa tohto nariadenia sa žiadosti o licenciu môžu podávať počas obdobia od 5. do 8. januára 2004 a od 3. do 7. mája 2004; (3) obdobie zodpovedajúce druhej tranži trvá len dva mesiace. Disponibilné množstvá na toto obdobie sú tiež relatívne malé. S cieľom optimalizovať využívanie dovozných licencií pre mäsové produkty v rámci subkvóty II na toto obdobie je primerané ustanoviť výnimku z prvého pododseku článku 14 ods. 7 nariadenia (ES) č. 780/2003 tak, že sa všetkým držiteľom dovozných licencií umožní, aby bez množstevného obmedzenia prepustili do voľného obehu mäso, ktoré bolo predtým skladované v rámci systému colných skladov spoločenstva; (4) opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Odlišne od prvého pododseku článku 14 ods. 7 nariadenia (ES) č. 780/2003 môžu držitelia dovozných licencií vydaných po 1. máji 2004 v rámci nariadenia (ES) č. 2341/2003 prepustiť bez množstevného obmedzenia do voľného obehu mäso, ktoré bolo predtým skladované v rámci systému colných skladov spoločenstva. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. apríla 2004 Za Komisiu Franz Fischler člen Komisie [1] Ú. v. ES L 160, 26.6.1999, s. 21, Nariadenie naposledy zmenené a doplnené nariadením (ES) č. 1782/2003 (Ú. v. EÚ 270, 21.10.2003, s. 1). [2] Ú. v. EÚ L 114, 8.5.2003, s. 8. [3] Ú. v. EÚ L 346, 31.12.2003, s. 33. Nariadenie v znení nariadenia (ES) č. 385/2004 (Ú. v. EÚ L 64, 2.3.2004, s. 24). --------------------------------------------------
(154)

Na základe dostupných informácií sa predbežne zistilo, že ziskové rozpätie 9,4 % obratu sa môže považovať za primeranú úroveň, ktorá by sa od priemyselného odvetvia Spoločenstva mohla očakávať v prípade absencie subvencovania spôsobujúceho ujmu. Výrobcovia Spoločenstva, ktorí sú navrhovateľmi, vyhlásili, že v prípade absencie subvencovaných dovozov by mohli očakávať ziskové rozpätie 10 % až 15 %. Na základe vyšetrovania sa zistilo, že priemyselné odvetvie Spoločenstva dosiahlo v roku 1999, keď bol trhový podiel subvencovaných dovozov na svojom minime, zisk v rozpätí od 12 % až 15 % obratu (pozri uvedené úvodné ustanovenie (105). Komisia skúmala, či trhové podmienky v roku 1999 možno považovať za reprezentatívne bežné podmienky trhu pre príslušný produkt. Toto vyšetrovanie preukázalo, že opätovný návrat k bežným podmienkam hospodárskej súťaže po ukončení obdobia stanovenia cien a rozdelení trhov malo vplyv na ceny, a že cena kľúčových surovín od roku 1999 do OV podstatne vzrástla. Vzhľadom na tieto okolnosti sa usudzuje, že neexistovala žiadna pravdepodobnosť, aby priemyselné odvetvie Spoločenstva dosiahlo počas OV ziskovosť v rozpätí od 12 % do 15 %. Nakoniec, Komisia preskúmala štatistiku účtovnej súvahy spoločnosti podľa sektorov, zozbieranú centrálnymi bankami Nemecka, Francúzska, Talianska, Japonska a USA. Databázu s týmito údajmi udržuje Komisia. Vyšetrovanie ukázalo, že spoločnosti patriace pod najbližší dostupný sektor vo vyššie uvedených, priemyselne najrozvinutejších krajinách sveta dosiahli v roku 2002 v priemere zisk pred mimoriadnymi položkami 9,4 % Vzhľadom na všetky okolnosti a činitele Komisia predpokladá, že 9,4 % je primeraný zisk, ktorý by priemyselné odvetvie Spoločenstva mohlo dosiahnuť v prípade absencie subvencovaných dovozov;
(37)

Čo sa týka prilákania zahraničných investícií do Vietnamu, nepredložil sa žiaden presvedčivý dôkaz, ktorý by mohol potvrdiť, že takéto faktory sa skutočne brali do úvahy v čase rozhodnutia o začiatku činnosti v tomto štáte. Konkrétne okolnosti tohto prípadu, najmä čas začatia činnosti a druh činnosti, skôr naznačujú, že dôvodom premiestnenia do Vietnamu bola existencia antidumpingových opatrení týkajúcich sa dovozu z Číny.